**ΑΝΑΚΟΙΝΩΣΗ**

Μετά την έκδοση της υπ’ αριθμ. Δ1α/ΓΠ.οικ.26807 ΚΥΑ των Υπουργών Εθνικής Άμυνας-Υγείας-Δικαιοσύνης (ΦΕΚ Β΄1588/25-04-2020), σας ενημερώνουμε ότι είναι δυνατή η κατάθεση και συζήτηση των συναινετικών εξαλείψεων προσημείωσης στο Πρωτοδικείο Λάρισας από Δευτέρα έως Πέμπτη με τον κάτωθι τρόπο:

Ο πληρεξούσιος δικηγόρος του αιτούντος θα προσέρχεται στη Γραμματεία των ασφαλιστικών μέτρων του Πρωτοδικείου με τον φάκελο πλήρως συμπληρωμένο με τα απαιτούμενα έγγραφα που υπήρχαν πάντα, καθώς και εξουσιοδότηση του καθ’ου (συνήθως της Τράπεζας) προς τον πληρεξούσιο δικηγόρο του να συναινέσει στην εξάλειψη και στο ίδιο έγγραφο στο τέλος να υπάρχει γραπτή δήλωση του ως άνω δικηγόρου ότι συναινεί στην εξάλειψη.

Εννοείται ότι θα υπάρχουν οι παραστάσεις των δύο πλευρών και όσα έγγραφα μέχρι τώρα χρειάζονταν για τη συζήτηση της αίτησης (πληρεξούσιο, απόφαση εγγραφής προσημείωσης, έγγραφα υποθηκοφυλακείου κλπ.).

Ο φάκελος θα ετοιμάζεται και θα δίνεται στον Πρόεδρο Υπηρεσίας από τη Γραμματεία και οι διάδικοι θα προσέρχονται αργότερα να παραλάβουν τα σχετικά τους έγγραφα και αποφάσεις στη Γραμματεία.

Δεν θα γίνεται δεκτό κανένα δικόγραφο χωρίς να είναι πλήρως συμπληρωμένο.

Προς στιγμήν θα γίνεται δεκτή η κατάθεση μόνο αυτών των δικογράφων (συναινετικών) και όχι άλλων με αντικείμενο που μνημονεύεται στην ΚΥΑ μέχρι νεωτέρας.

**Η ΔΙΕΥΘΥΝΟΥΣΑ ΤΟ ΠΡΩΤΟΔΙΚΕΙΟ ΛΑΡΙΣΑΣ**

**Δέσποινα Ρασιδάκη**

**Πρόεδρος Πρωτοδικών**